钦定古今图书集成/明伦汇编/闺媛典/第046卷 > 欧阳希文妻廖氏
## 钦定古今图书集成/明伦汇编/闺媛典/第046卷 > 欧阳希文妻廖氏

按《宋史列女传》：廖氏，临江军贡士欧阳希文妻。绍兴
三年春，盗起建昌，号“白毡笠，过临江，希文与妻共挟
其母傅走山中，为贼所追，廖以身蔽姑，使希文负之
逃。贼执廖氏，廖正色叱之，贼不可屈，挥刀断其耳与
臂，廖犹谓贼曰：‘尔辈叛逆至此，我即死，尔辈亦不久
屠戮’。语绝而仆。乡人义而葬之，号廖节妇墓。”